
ব্র্যাক বিশ্ববিদ্যালয়ে মোবাইল অ্যাপ তৈরির প্রতিযোগিতা
 টেকনোলজি ফর সোশ্যাল গুড’-স্লোগানে আজ থেকে ব্র্যাক বিশ্ববিদ্যালয়ে শুরু হচ্ছে মোবাইল অ্যাপ তৈরির প্রতিযোগিতা ‘ব্র্যাকাথন’। সামাজিক সমস্যা দূরীকরণ ও উন্নয়নের লক্ষ্যে এ প্রতিযোগিতার আয়োজন করছে বেসরকারি উন্নয়ন সংস্থা ব্র্যাক। ৩৬ ঘণ্টা ধরে চলা এ প্রতিযোগিতায় বিভিন্ন বিশ্ববিদ্যালয় ও সংগঠনের ২৮টি দল অংশ নেবে। আগামীকাল রাত ৯টায় সেরা অ্যাপগুলোর সংক্ষিপ্ত তালিকা ঘোষণা করা হবে।
রবিবার সন্ধ্যায় ব্র্যাক সেন্টার মিলনায়তনে বিজয়ী পাঁচটি দলকে পুরস্কৃত করা হবে। উদ্ভাবিত সেরা অ্যাপগুলোর উন্নয়নে প্রতিটি দলকে সর্বোচ্চ তিন হাজার মার্কিন ডলার তহবিল দেবে ব্র্যাক। পাশাপাশি পরবর্তী সময়ে ব্র্যাকের উন্নয়ন কার্যক্রমে অ্যাপগুলো ব্যবহার করা হবে।
